30. ΝΟΜΟΘΕΤ. ΔΙΑΤΑΓΜΑ υπ’ αριθ.614 της 12/17 Αυγ.1970 (ΦΕΚ Α΄ 167) Περί καταβολής εφ’ άπαξ αποζημιώσεως εις καταστάντας εξ’ αιτίας της Υπηρεσίας ανικάνους προς εργασίαν Δημάρχους και Προέδρους Κοινοτήτων κλπ. Άρθρ.1.-1.Εις Δημάρχους και Προέδρους Κοινοτήτων, οίτινες κατέστησαν ανίκανοι προς άσκησιν οιουδήποτε βιοποριστικού επαγγέλματος, συνεπεία τραύματος οφειλομένου προδήλως και αναμφισβήτως εις την εκτέλεσιν της υπηρεσίας των και ένεκεν ταύτης, παρέχεται εφ’ άπαξ αποζημίωσις μη δυναμένη να υπερβή το ποσόν των δραχ. 50.000. 2.Εν περιπτώσει θανάτου των εν τη προηγουμένη παρ.1 αναφερομένων Δημάρχων και Προέδρων Κοινοτήτων δικαιούνται της εφ’ άπαξ αποζημιώσεως τα μέλη των οικογενειών τούτων. Ως μέλη οικογενείας δια την εφαρμογήν του παρόντος νοούνται επί εγγάμων ή σύζυγος, τα ανήλικα ή ενήλικα αλλ’ ανίκανα πλήρως προς εργασίαν άρρενα τέκνα, ως και αι άγαμοι θυγατέρες, επί δε αγάμων οι γονείς εφ’ όσον είναι άποροι και συνετηρούντο παρά του θανόντος Δημάρχου ή Προέδρου Κοινοτήτος. 3.Η εν τοις ως άνω παραγράφοις αποζημίωσις δεν καταβάλλεται εφ’ όσον βάσει των εκάστοτε κειμένων διατάξεων τα εν λόγω πρόσωπα δικαιούνται συντάξεως ή βοηθήματος. Σελ. 92(στ) Τεύχος 1424 Σελ. 124    Άρθρ.2.-Το ποσόν της αποζημιώσεως καθορίζεται δια πράξεως του Υπουργικού Συμβουλίου εκδιδομένης μετά γνώμην της κατά το άρθρ.3 του παρόντος Επιτροπής, «με κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης και Οικονομικών» Οι μέσα σε «»λέξεις αντικαταστάθηκαν  ως άνω από την παρ. 20 άρθρ. 1 Νόμ. 2412/1417 Ιουν. 1996 (ΦΕΚ Α΄ 123), τόμ.1 σελ. 84,347. Άρθρ.3.-1.Επιτροπή αποτελουμένη εκ Δικαστικών και Ανωτέρων Δημοσίων Υπαλλήλων υπηρετούντων εις την περιφέρειαν της Νομαρχίας, ένθα έλαβεν χώραν το ατύχημα, γνωμοδοτεί ητιολογημένως, μετά λεπτομερή εξέτασιν, περί της συνδρομής των προϋποθέσεων χορηγήσεως εφ’ άπαξ αποζημιώσεως, του ποσού της καταβλητέας αποζημιώσεως ως και των δικαιούχων ταύτης. 2.Η Επιτροπή, περί ης η παρ.1 του παρόντος άρθρου, συνιστάται, εις έκαστην περίπτωσιν, δι’ αποφάσεως του οικείου Νομάρχου, αποτελείται δε εξ ενός Πρωτοδίκου, εκ του Διευθυντού της Νομαρχίας και του παρά τη Νομαρχία Προέδρου της Πρωτοβαθμίου Υγειονομικής Επιτροπής. Άρθρ.4.-Η δαπάνη καταβολής της αποζημιώσεως, περί ης αι παρ.1 και 2 του άρθρ.1 του παρόντος, βαρύνει τον Προϋπολογισμόν του οικείου Δήμου ή Κοινότητος και εν οικονομική αδυναμία αυτών, το Δημόσιον, εγγραφομένης σχετικής πιστώσεως εις τον Προϋπολογισμόν του Υπουργείου Εσωτερικών. Η διαπίστωσις της οικονομικής αδυναμίας του Δήμου ή της Κοινότητος βεβαιούται δια κοινής αποφάσεως των Υπουργών Οικονομικών και Εσωτερικών εκδιδομένης μετά προηγουμένην, ητιολογημένην γνώμην του αρμοδίου Νομάρχου. 